
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1554 


ΠΕΡ ΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΑϋΟΕ ΤΕΒΙΑϋΕ» και κύ¬ 
ρωση του οργανισμού αυτού. 1 

Έγκριση τροποποίησης των διατάξεων του οργανι¬ 
σμού του κοινωφελούς ιδρύματος με την επωνυ¬ 
μία «Μουσείο Βορρέ», που κυρώθηκε με το από 
14.6.1983 π.δ. (ΦΕΚ 406Β' και τροποποιήθηκε με 


το από 28.7.2004 όμοιο (ΦΕΚ 1213Β'). 2 

ΑΠΟΦΑΣΕΙΣ 

Επιβολή προστίμου για απλή τελωνειακή παράβαση 
στον ΡΟΥΜΑΝΙΩΤΗ ΙΩΑΝΝΗ - ΦΙΛΙΠΠΟ ΤΟΥ ΣΩ¬ 
ΤΗΡΙΟΥ. 3 

Αντικατάσταση λαμπτήρων φωτισμού στα κτήρια 
του Δημόσιου Τομέα. 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΑϋΟΕ ΤΕΒΙΑϋΕ» και κύρωση του 
οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 8.866/14.10.2004 πράξη του Συμβολαιο¬ 
γράφου Μυτιλήνης Αντωνίου Ευστρατίου Βάρκα με την 
οποία η Αλίκη Ελευθεριάδη Τεριάντ σύστησε κοινωφε¬ 
λές ίδρυμα με την επωνυμία «ΙΔΡΥΜΑ ΑϋΟΕ ΤΕΒΙΑϋΕ» 
και με έδρα τη πόλη της Μυτιλήνης του Ν. Λέσβου. 

2. Τις διατάξεις των άρθρων: α) 95 και 98 του α.ν. 2039/1939, 
β) 101 και 119 του Εισαγωγικού νόμου του Αστικού Κώδικα 
και γ) 108 και 110 του Αστικού Κώδικα. 

3. Την από 2.8.2005 γνωμοδότηση του Συμβουλίου 
Εθνικών Κληροδοτημάτων. 

4. Την υπ’ αριθμ. 37930/ΔIΟΕ1264/14.10.2005 (1432 Β') 
κοινή απόφαση του Πρωθυπουργού και του Υπουργού 
Οικονομικών, με την οποία καθορίσθηκαν αρμοδιότητες 
των Υφυπουργών Οικονομίας και Οικονομικών. 

Με πρόταση των Υπουργών Εθνικής Παιδείας και Θρη¬ 
σκευμάτων και Πολιτισμού και του Υφυπουργού Οικο¬ 
νομίας και Οικονομικών αποφασίζουμε: 


24 Οκτωβρίου 2006 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΑϋΟΕ ΤΕΒΙΑΩΕ», η οποία έγι¬ 
νε από την Αλίκη Ελευθεριάδη Τεριάντ με την υπ’ αριθμ. 
8.866/14.10.2004 πράξη του Συμβολαιογράφου Μυτιλήνης 
Αντωνίου Ευστρατίου Βάρκα. 

2. Το ίδρυμα τούτο αποτελεί νομικό πρόσωπο ιδιω¬ 
τικού δικαίου, υπάγεται στην εποπτεία και τον έλεγχο 
των Υπουργών Οικονομίας και Οικονομικών, Εθνικής 
Παιδείας και θρησκευμάτων και Πολιτισμού και διέ- 
πεται από τις διατάξεις της ανωτέρω συστατικής του 
πράξης, του παρακάτω οργανισμού, του α.ν.2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

3. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δέκα 
τέσσερα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς 
ιδρύματος με την επωνυμία «ΙΔΡΥΜΑ ΑϋΟΕ ΤΕΒΙΑϋΕ» 


Αρθρο 1 

Μορφή - Επωνυμία -Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΑϋΟΕ ΤΕΒΙΑΩΕ», που συστήθηκε από την Αλίκη Ελευθε¬ 
ριάδη Τεριάντ, αποτελεί νομικό πρόσωπο ιδιωτικού δικαί¬ 
ου και διέπεται από τις διατάξεις της ανωτέρω συστα¬ 
τικής πράξης, του παρόντος οργανισμού, του α.ν. 2039/ 
1939 όπως κάθε φορά ισχύει ο νόμος αυτός και των δι¬ 
αταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρα του ιδρύματος είναι πόλη της Μυτιλήνης του 
Νομού Λέσβου. 

3. Η σφραγίδα του ιδρύματος είναι σχήματος ελλειπτι¬ 
κού (οβάλ) και αναγράφει περιμετρικά, μέσα σε πλαίσιο, 
την επωνυμία του ιδρύματος και στο μέσον αυτής την 
έδρα και το έτος έγκρισης της σύστασής του. 

Αρθρο 2 
Σκοπός 

Η μέριμνα, φροντίδα και προσπάθεια για την πνευ¬ 
ματική και πολιτιστική καλλιέργεια και ανάπτυξη στη 
Λέσβο. Στο σκοπό αυτό ενδεικτικά υπάγονται: 

1. Η διοργάνωση διαγωνισμού κάθε δύο χρόνια με 
αντικείμενο τη ζωγραφική, γλυπτική και χαρακτική εναλ¬ 
λάξ για τους νέους καλλιτέχνες. Επίσης, η οργάνωση 
μαθημάτων και μορφωτικών σεμιναρίων ή άλλων εκδη¬ 
λώσεων με θέμα την πολιτιστική μας κληρονομιά και 
ιδίως τη ζωγραφική, γλυπτική και χαρακτική. 

2. Η δωρεάν παροχή εποπτικών μέσων και βιβλίων 
πολιτιστικών σε σχολεία οποιοσδήποτε εκπαιδευτικής 
βαθμίδας της Λέσβου, με σκοπό τον εμπλουτισμό των 
σχολικών βιβλιοθηκών. 

3. Η οργάνωση, προκήρυξη και παροχή υποτροφιών σε 
διακρινόμενους Λέσβιους μαθητές, σπουδαστές, φοιτη¬ 
τές ή μεταπτυχιακούς φοιτητές του εσωτερικού ή του 
εξωτερικού, οι οποίοι δεν διαθέτουν επαρκή οικονομικά 
μέσα για την αντιμετώπιση των δαπανών εκπαίδευσης 
τους και έχουν ιδιαίτερη έφεση στην ζωγραφική ή γλυ¬ 
πτική ή χαρακτική. 

4. Η προκήρυξη διαγωνισμών και ανάθεση εργασιών ή 
μελετών που αφορούν την προαγωγή της πνευματικής 
και πολιτιστικής ανάπτυξης της Λέσβου. 

5. Η παροχή οικονομικών ενισχύσεων, επιχορηγήσεων 
και επαινετικών διπλωμάτων ή βραβείων για επιτυχή 
εκπόνηση ή ολοκλήρωση τέτοιων εργασιών. 

6. Η οργάνωση διαλέξεων και εκδηλώσεων γενικά καλ¬ 
λιτεχνικού χαρακτήρα, σε συνεργασία με το μουσείο 
Τεριάντ, ώστε το ίδρυμα να αποβεί τόπος προαγωγής 
καλλιτεχνικού αισθητηρίου των πολιτών. 

7. Η οργάνωση μορφωτικών και ψυχαγωγικών εκδη¬ 
λώσεων εφόσον προσβλέπουν ή κατατείνουν στους 
παραπάνω σκοπούς. 

8. Η χρηματοδότηση εκδόσεων και κάθε έργου ή δρα¬ 
στηριότητας που αναφέρονται στη ζωή και το έργο της 
ιδρυτού και του συζύγου της, με τα οποία προάγεται η 
πολιτιστική και πνευματική ζωή της Λέσβου. 

Άρθρο 3 

Περιουσία - Πόροι 

Η Περιουσία του ιδρύματος αποτελείται από χρηματι¬ 
κό ποσό εκατόν είκοσι δύο χιλιάδων εννιακοσίων επτά 
χιλιάδων (122.907,00) ευρώ που είναι κατατεθειμένα στον 
υπ’ αριθμ. 415/881004-40 λογαριασμό της Εθνικής Τρά¬ 
πεζας της Ελλάδος. 

Πόροι του ιδρύματος αποτελούν: 

1) τα εισοδήματα από την εκμετάλλευση των περιου¬ 
σιακών στοιχείων του, 

2) οι τόκοι από την ανωτέρω αναφερόμενη κατάθεση, 

3) οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό και 

4) οποιαδήποτε περιοδική ή εφάπαξ απόδοση οποιουδή- 
ποτε περιουσιακού στοιχείου ή επένδυσης που περιέρχεται 
στο ίδρυμα και βρίσκεται στην Ελλάδα ή το εξωτερικό. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό 
Συμβούλιο που αποτελείται από: 

α) τον εκάστοτε διευθυντή του Μουσείου Τεριάντ ή 
το νόμιμο αναπληρωτή του, 

β) τον εκάστοτε Νομάρχη Λέσβου ή το νόμιμο ανα¬ 
πληρωτή του, 

γ) ένα άτομο υποδεικνυόμενο από την ιδρύτρια με 
ισόβια θητεία και 


δ-ε) δύο άτομα καθ’ υπόδειξη του Δ.Σ. του Μουσείου 
Τ εριάντ. 

2. Διεύρυνση του αριθμού των μελών του Δ.Σ. δεν 
επιτρέπεται παρά μόνον με ομόφωνη απόφαση όλων 
των μελών του. 

3. Το Δ.Σ. μπορεί να καλεί στις συνέδριάσεις του τρίτα 
πρόσωπα προκειμένου να ακούσει την άποψή τους επί 
ειδικών θεμάτων. 

4. Τα μέλη του Δ.Σ., κατά την ενάσκηση των καθη¬ 
κόντων τους λειτουργούν με ελευθερία συνειδήσεως. 
Δεν επιτρέπεται στα μέλη του Δ.Σ. κάθε δραστηριότητα 
δυνάμενη να προκαλέσει εκτροπή του ιδρύματος από 
τον προορισμό του. Είναι αυτονόητο ότι δεν συνιστά 
εκτροπή η συνεργασία του ιδρύματος με τις τοπικές 
αρχές και την εκκλησία. 

5. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία. 

6. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμ¬ 
βουλίου, η κενή θέση συμπληρώνεται με απόφαση των 
υπολοίπων μελών, σύμφωνα με τις διατάξεις της συστα¬ 
τικής πράξης και του άρθρου 99 του α.ν. 2039/1939. 

7. Σε περίπτωση όμως αποποίησης, παραίτησης, έκ¬ 
πτωσης, ανικανότητας, θανάτου ή αντικατάστασης, για 
οποιοδήποτε λόγο, κάποιου από τα μέλη του Διοικητι¬ 
κού Συμβουλίου, με ισόβια θητεία, η κενή θέση συμπλη¬ 
ρώνεται με ομόφωνη απόφαση όλων των υπόλοιπων 
μελών, λαμβανομένης υπόψη ενδεχομένως προτάσεως 
του μέλους που αποχωρεί. 

8. Το Διοικητικό Συμβούλιο συνεδριάζει τακτικά μία 
φορά κάθε τρίμηνο και εκτάκτως όποτε το ζητήσει ο 
Πρόεδρος ή τρία από τα μέλη του, με γραπτή αίτησή 
τους προς τον Πρόεδρο, ο οποίος οφείλει να καλέσει 
το Δ.Σ. το συντομότερο δυνατό με σχετική πρόσκλησή 
του. Σε περίπτωση αρνήσεως το Δ.Σ. καλείται με πρω¬ 
τοβουλία των αιτούντων. 

9. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. 
Μεταξύ των παρόντων πρέπει, υποχρεωτικά, να είναι 
και ο Πρόεδρος ή ο νόμιμος αναπληρωτής του. 

10. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας η γνώμη με την οποία συντάσ- 
σεται ο Πρόεδρος. 

11. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από έξι (6) συνε¬ 
χείς τακτικές συνεδριάσεις, στις οποίες προσκλήθηκε 
εγγράφως, θεωρείται ότι έχει παραιτηθεί και η κενή 
θέση αυτού συμπληρώνεται κατά τα οριζόμενα στις 
παρ. 6 ή 7 του παρόντος άρθρου. 

12. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρούνται όλες 
οι αποφάσεις που λαμβάνονται από αυτό, καθώς και 
η γνώμη των μελών που τυχόν διαφωνούν. Τα πρακτι¬ 
κά υπογράφονται από όλα τα μέλη που μετέχουν στη 
συνεδρίαση. 

13. Τα μέλη του Διοικητικού Συμβουλίου παρέχουν τις 
υπηρεσίες τους αμισθεί. Δικαιούνται, όμως, οδοιπορικών 
ή άλλων εξόδων που δαπάνησαν για την εκτέλεση υπη¬ 
ρεσίας του ιδρύματος, εφόσον έγιναν έπειτα από ειδική 
εντολή του Διοικητικού Συμβουλίου και αποδεικνύεται 

ότι πραγματοποιήθηκαν νόμιμα. Επίσης το Δ.Σ. με από¬ 
φασή του μπορεί να αποφασίσει κάλυψη των εξόδων 
και αποζημίωση σε μέλος του για ιδιαίτερη απασχόλη¬ 
σή του με τις υποθέσεις του Ιδρύματος εφόσον έγινε 
έπειτα από ειδική εντολή του Δ.Σ. και αποδεικνύεται ότι 
πραγματοποιήθηκε νόμιμα. 

Άρθρο 5 

Αρμοδιότητες - Καθήκοντα Διοικητικού Συμβουλίου 

1. Το Διοικητικό Συμβούλιο αποτελεί την ανώτατη αρχή 
του Ιδρύματος. Εκπροσωπεί το ίδρυμα, δια του Προέ¬ 
δρου του ή άλλου εξουσιοδοτημένου με απόφασή του 
μέλους, στα Δικαστήρια, στις αρχές του εσωτερικού ή 
του εξωτερικού, στις ελληνικές ή αλλοδαπές Τράπεζες, 
καθώς και στις σχέσεις του ιδρύματος με κάθε τρίτο. 

2. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και, γενικώς, αποφασίζει 
για κάθε θέμα που αφορά τη διοίκηση και τη λειτουρ¬ 
γία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του 
σκοπού του, πάντοτε όμως σύμφωνα με τις διατάξεις 
της συστατικής πράξης, του παρόντος οργανισμού του 
α.ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

3. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπο¬ 
λογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του α.ν. 2039/1939 
και του από 20.12.1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού 
και του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και 
τα ειδικότερα καθήκοντα του παραπάνω προσωπικού, 
καθώς και την αμοιβή του, σύμφωνα με τους όρους 
των συλλογικών συμβάσεων εργασίας και τις διατάξεις, 
γενικότερα, της εργατικής νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος και 
καταρτίζει τον εσωτερικό κανονισμό λειτουργίας του 
Ιδρύματος. 

δ) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

ε) Καθορίζει με απόφασή του τον προορισμό και τη 
χρήση των τυχόν ακινήτων του Ιδρύματος. 

στ) Καθορίζει τις υποτροφίες, επιλέγει τους υπο¬ 
τρόφους και προσδιορίζει τη διαδικασία επιλογής των 
υποτρόφων κατά τα οριζόμενα στον παρόντα Οργα¬ 
νισμό. 

ζ) Προκηρύσσει ή απονέμει βραβεία ή άλλες έκτακτες 
οικονομικές ενισχύσεις στα πλαίσια των σκοπών του 
ιδρύματος. 

η) Διορίζει τους πληρεξούσιους δικηγόρους του ιδρύ¬ 
ματος και τους ανακαλεί. 

4. Το Διοικητικό Συμβούλιο συνεδριάζει νομίμως στη 
Μυτιλήνη, στο χώρο που στεγάζεται το Μουσείο Τεριάντ, 
που αποτελεί την καταστατική έδρα του ιδρύματος. 


Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές 
εσωτερικού ή εξωτερικού, στις τράπεζες ελληνικές ή 
αλλοδαπές, οπουδήποτε στον κόσμο καθώς και στις 
σχέσεις του με κάθε τρίτο, αυτοπροσώπως ή με πρόσω¬ 
πο που ορίζεται από αυτόν και εγκρίνεται με απόφαση 
του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις 
για συνεδρίαση στέλνονται στα μέλη του Διοικητικού 
Συμβουλίου τουλάχιστον πέντε (5) μέρες πριν από τη 
συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, 
την οποία και υπογράφει. Θέμα που δεν περιλαμβά¬ 
νεται σε αυτήν δεν συζητείται, εκτός αν πρόκειται 
για επείγουσα υπόθεση και συμφωνήσει γί αυτό η 
πλειοψηφία των παρόντων μελών του Διοικητικού 
Συμβουλίου. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί, όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό και 
δεν υπερβαίνει το ποσό των δέκα χιλιάδων (10.000,00) 
ευρώ. Σε κάθε άλλη περίπτωση το σχετικό ένταλμα 
συνυπογράφεται από το Γ ραμματέα. 

ζ) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

η) Πραγματοποιεί οποιαδήποτε πράξη κινήσεως τρα¬ 
πεζικών λογαριασμών, κατάθεση ή ανάληψη οποιουδή- 
ποτε ποσού μέχρι ύψους των δύο χιλιάδων (2.000,00) 
ευρώ, άπαξ κατά μήνα, για τις ανάγκες λειτουργίας του 
Ιδρύματος, υπογράφοντας κάθε σχετικό παραστατικό 
έγγραφο. Σε περίπτωση δαπάνης απαιτείται η απόφαση 
του Δ.Σ. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού. 

Αρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους και τα εντάλματα που προβλέ- 
πονται στο άρθρο 6 παρ. 5. 

β) Φροντίζει για τη σύνταξη των πρακτικών του Διοι¬ 
κητικού Συμβουλίου, 
γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα 
διαχειριστικά, τα οποία φυλάσσει και τηρεί ο Ταμίας) 
και τη σφραγίδα του ιδρύματος και ευθύνεται για την 
καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από υπάλληλο του 
ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, όπως εισφορές, 
συνδρομές, δωρεές, κληρονομιές, κληροδοσίες, εκδίδο- 
ντας και υπογράφοντας σχετικές αριθμημένες διπλό¬ 
τυπες αποδείξεις. 

β) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του 
α.ν. 2039/1939, έχοντας την ευχέρεια να παρακρατεί 
από αυτά ένα μικρό ποσό που είναι αναγκαίο για την 
πληρωμή έκτακτων και επειγουσών δαπανών του ιδρύ¬ 
ματος, το ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, με έγγραφη εντολή του 
Προέδρου και ύστερα από έκδοση σχετικού εντάλμα¬ 
τος, σύμφωνα με τα οριζόμενα στο άρθρο 6 παρ. 5 και 
αναλαμβάνει, μετά από έγγραφη εντολή του Προέδρου, 
τις καταθέσεις του Ιδρύματος. 

δ) Τηρεί και φυλάσσει τα διαχειριστικά βιβλία και 
στοιχεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

στ) Πραγματοποιεί οποιαδήποτε πράξη κινήσεως τρα¬ 
πεζικών λογαριασμών, κατάθεση ή ανάληψη οποιουδή- 
ποτε ποσού μέχρι ύψους δύο χιλιάδων (2.000,00) ευρώ 
για τις ανάγκες του ιδρύματος. Άνω του ποσού αυτού 
απαιτείται απόφαση του Δ.Σ. 

2. Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. Κατ’ εξαίρεση, 
η πρώτη διαχειριστική περίοδος αρχίζει από την ημέρα 
δημοσίευσης στην Εφημερίδα της Κυβέρνησης του σχε¬ 
τικού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του α.ν. 2039/1939 και του από 20.12.1939 σχετικού 
βασιλικού διατάγματος (ΦΕΚ 552, τ.Α'). Ο εσωτερικός 
έλεγχος της διαχείρισης του Ιδρύματος γίνεται σύμ¬ 
φωνα με τις διατάξεις της παρούσης παραγράφου. Με 
απόφαση του Διοικητικού Συμβουλίου θα ορίζεται αν ο 
εσωτερικός έλεγχος θα γίνεται από τριμελή ελεγκτική 
επιτροπή. 


Άρθρο 10 

Χορήγηση Υποτροφιών 

1. Η χορήγηση υποτροφιών γίνεται κατόπιν σχετικής 
αποφάσεως του Διοικητικού Συμβουλίου του Ιδρύματος. 
Με αυτήν καθορίζεται το είδος, ο αριθμός, το ύψος 
των υποτροφιών, τα προσόντα των υποψηφίων και η 
διαδικασία επιλογής τους. 

2. Η προκήρυξη για την εφαρμογή της παραπάνω 
αποφάσεως δημοσιεύεται υποχρεωτικά σε δύο τοπικές 
εφημερίδες που έχουν την έδρα τους στην πρωτεύουσα 
του Νομού Λέσβου. 

3. Οι επιλεγόμενοι ως υπότροφοι πρέπει απαραιτή- 
τως: 

α) να κατάγονται από τη Λέσβο, 

β) να έχουν και να διατηρούν καθ’ όλη τη διάρκεια της 
υποτροφίας επίδοση τουλάχιστον λίαν καλώς, 

γ) να μην διαθέτουν προσωπικά ή οικογενειακά εισο¬ 
δήματα επαρκή για τις σπουδές τους και για τα σχετικά 
έξοδα. 

4. Η επιλογή των υποτρόφων μεταξύ περισσότερων 
υποψηφίων γίνεται πάντοτε από το Διοικητικό Συμβού¬ 
λιο, με πρακτικό του το οποίο υποβάλλεται για έγκριση 
στην αρμόδια Αρχή. 

5. Οι παρεχόμενες υποτροφίες αφορούν κάθε βαθμίδα 
εκπαίδευσης, συμπεριλαμβανομένης της επαγγελματι¬ 
κής και τεχνικής εκπαίδευσης, η δε διάρκειά της ορίζε¬ 
ται στην απόφαση του Διοικητικού Συμβουλίου με την 
οποία προκηρύσσονται. Με απόφαση του Διοικητικού 
Συμβουλίου μπορεί να παρατείνεται (εν όλω ή εν μέρει) 
χορηγηθείσα υποτροφία, όχι πέραν του έτους εκάστοτε, 
κατόπιν σχετικής αιτήσεως του υποτρόφου, συνοδευο- 
μένης από έκθεση του υποτρόφου ή των εχόντων την 
επιμέλειά του, όταν πρόκειται για ανήλικο, περί της 
προόδου των σπουδών του και από σχετική βεβαίω¬ 
ση του σχολείου ή της Σχολής ή του Πανεπιστημίου 
ή του Καθηγητού που επιβλέπει τη μεταπτυχιακή του 
εργασία. 

6. Περαιτέρω λεπτομέρειες περί των υποτροφιών ή 
άλλων θεμάτων λειτουργίας του Ιδρύματος (ιδίως οργά¬ 
νωση εκπαιδευτικών προγραμμάτων, βιβλιοθηκών, προ¬ 
σωπικού και λειτουργία εγκαταστάσεων) ρυθμίζονται 
από εσωτερικό κανονισμό, η εκπόνηση ή τροποποίηση 
του οποίου υπάγεται στην αρμοδιότητα του Διοικητικού 
Συμβουλίου και εγκρίνεται από την αρμόδια Αρχή. 

7. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
λαμβάνοντας υπόψη το ύψος των καθαρών εσόδων του 
Ιδρύματος και τον αριθμό των υποτρόφων, πάντοτε, 
όμως, μέσα στα όρια που ορίζονται από τις διατάξεις 
της συστατικής πράξης του ιδρύματος, του άρθρου 54 
του α.ν. 2039/1939 και του άρθρου 28 του από 18/23.8.1941 
Κανονιστικού Διατάγματος. 

8. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21, 23, 24, 26 και 
27 του από 18.8.1941 Κανονιστικού Διατάγματος. 

Η χορήγηση της υποτροφίας διακόπτεται όταν συ¬ 
ντρέχουν οι περιπτώσεις που ορίζονται από τις δια¬ 
τάξεις του άρθρου 29 του παραπάνω Κανονιστικού 
Διατάγματος, οι οποίες διαπιστώνονται με πράξη του 
Διοικητικού Συμβουλίου του Ιδρύματος που έχει υπο¬ 
χρέωση να παρακολουθεί την όλη πορεία των σπουδών 
των υποτρόφων και να αξιώνει από αυτούς την υποβολή 
αποδεικτικών στοιχείων της επίδοσής τους. 

Αρθρο 11 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο 
καταχωρούνται με χρονολογική σειρά και με λογιστι¬ 
κή τάξη, όλα τα έσοδα και έξοδα του ιδρύματος που 
πραγματοποιούνται στη διάρκεια της χρήσης. 

δ) Βιβλίο περιουσίας, στο οποίο καταχωρούνται: α) 
όλα τα ακίνητα που ανήκουν στο ίδρυμα και σημειώνε¬ 
ται κάθε μεταβολή στην ακίνητη περιουσία του, β) κινη¬ 
τά πράγματα αξίας άνω των πέντε χιλιάδων (5.000,00) 
ευρώ, γ) ομάδες αξιογράφων ή κάθε είδους καταθέσεις 
αμφότερα ύψους άνω των είκοσι χιλιάδων (20.000,00) 
ευρώ. 

ε) Βιβλίο-μητρώο, στο οποίο καταχωρούνται τα ονό¬ 
ματα των υποτρόφων, η σχολή που φοιτούν, ο χρόνος 
και το ποσό της υποτροφίας κάθε υποτρόφου και τα 
λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 κανονιστικού διατάγ¬ 
ματος. 

στ) Βιβλίο - μητρώο οικονομικών ενισχύσεων και βρα¬ 
βείων. 

ζ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του ιδρύματος και της εκτέλεσης των 
σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα με 
τις διατάξεις των άρθρων 98 του α.ν. 2039/1939 και 110 
και 119 του Αστικού Κώδικα, ύστερα από πρόταση του 
Διοικητικού Συμβουλίου αυτού. 

Αρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορί¬ 
ζει. 

2. Σε περίπτωση αδυναμίας εκπλήρωσης των σκοπών 
του Ιδρύματος, δύναται το Διοικητικό Συμβούλιο αυτού 
να αποφασίσει τη διάλυση του Ιδρύματος αρκεί η από¬ 
φαση να είναι ομόφωνη. 

3. Σε περίπτωση διάλυσης του ιδρύματος για οποι- 
ονδήποτε λόγο, η περιουσία του θα περιέρχεται στο 
Μουσείο Τεριάντ προκειμένου να επιδιώξει τους αυτούς 
ως άνω σκοπούς. 

Αρθρο 14 

Δωσιδικία 

Το Ίδρυμα για κάθε υπόθεση και διαφορά σχετική με 
την ύπαρξη και λειτουργία του υπάγεται στα Δικαστήρια 
της περιφέρειας του Πρωτοδικείου Μυτιλήνης. 


Στους Υπουργούς Εθνικής Παιδείας και Θρησκευμά¬ 
των και Πολιτισμού και στον Υφυπουργό Οικονομίας και 
Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 28 Σεπτεμβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

ΠΟΛΙΤΙΣΜΟΥ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

( 2 ) 

Έγκριση τροποποίησης των διατάξεων του οργανισμού 
του κοινωφελούς ιδρύματος με την επωνυμία «Μου¬ 
σείο Βορρέ», που κυρώθηκε με το από 14.6.1983 π.δ. 
(ΦΕΚ 406Β' και τροποποιήθηκε με το από 28.7.2004 
όμοιο (ΦΕΚ 1213Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.α) Την υπ’ αριθμ. 641/17.2.1983 πράξη της συμβολαι¬ 
ογράφου Αθηνών Κλεάνθης Γ. Μανδρακούκα και β) Τις 
διατάξεις του από 14.6.1983 π.δ. (ΦΕΚ 406Β' έγκρισης 
σύστασης κοινωφελούς ιδρύματος με την επωνυμία 
«Μουσείο Βορρέ» και κύρωσης του οργανισμού διοίκη¬ 
σης και διαχείρισης αυτού, όπως αυτός τροποποιήθηκε 
με το από 28.7.2004 όμοιο (ΦΕΚ 1213Β'. 

2. Τις διατάξεις του άρθρου 98 παρ 1 και 2 του 
α.ν. 2039/1939, του άρθρου 101 του Εισαγωγικού νόμου του 
Αστικού Κώδικα και του άρθρου 110 του Αστικού Κώδικα. 

3. α) Το από 15.3.2006 πρακτικό του Διοικητικού Συμβουλί¬ 
ου του ιδρύματος και β) την υπ’ αριθμ. 10.239/18.5.2006 πρά¬ 
ξη της συμβ/φου Κρωπίας Φανής Καλλίρη-Αποστόλου. 

4. Την από 23.2.2006 γνωμοδότηση του Συμβουλίου 
Εθνικών Κληρ/των. 

5. Την υπ’ αριθμ. 37930/ΔΙΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών (ΦΕΚ 1432 Β', περί καθορισμού αρμοδιο¬ 
τήτων των Υφυπουργών Οικονομίας και Οικονομικών. 

Με πρόταση του Υπουργού Πολιτισμού και του Υφυ¬ 
πουργού Οικονομίας και Οικονομικών, αποφασίζουμε: 

Αρθρο μόνο 

Εγκρίνουμε την τροποποίηση των διατάξεων του ορ¬ 
γανισμού του κοινωφελούς ιδρύματος με την επωνυμία 
«Μουσείο Βορρέ», που κυρώθηκε με το από 14.6.1983 
π.δ. (ΦΕΚ 406Β' και τροποποιήθηκε με το από 28.7.2004 
όμοιο (ΦΕΚ 1213Β'), ως ακολούθως: 

Στο άρθρο 3 παρ. Α. «Περιουσία - Πόροι» στο τέλος του 
δευτέρου εδαφίου της υποπαραγράφου 5 προστίθεται: 

Εξαιρετικώς το Διοικητικό Συμβούλιο δύναται με 
απόφασή του να προβεί στην ανταλλαγή του αναφε- 
ρομένου στην παρ 4α του ίδιου άρθρου ακινήτου του 
ιδρύματος (επί της παρ. Διαδόχου Κωνσταντίνου και 
στη θέση «Βουή» έκτασης μέτρων τετραγωνικών 657,35, 
αποκτηθέν κατόπιν αγοράς δυνάμει του υπ’ αριθμ. 5206/ 
1986 συμβολαίου συμβολαιογράφου Αθηνών Φ. Φλωρά 

-Ψαρρή) με ακίνητο ιδιοκτησίας του Γεωργίου Βορρέ 
-Φιλντίση επί της οδού Παρ. Διαδόχου Κων/νου 4 έκτα¬ 
σης 448,10 τμ και κατά νεώτερη καταμέτρηση 457,00 τμ. 
αποκτηθέν κατόπιν αγοράς δυνάμει του υπ’ αριθμ. 5742/ 
20.7.2000 συμβολαίου της συμβ/φου Κρωπίας Φανής 
Καλλίρη - Αποστόλου, προς εξασφάλιση της αισθητικής 
της εισόδου του Μουσείου. 

Η εν λόγω ανταλλαγή θα πραγματοποιηθεί μετά από 
εκτίμηση της αγοραίας αξίας και των δύο ακινήτων από 
το Σώμα Ορκωτών Εκτιμητών και με την προϋπόθεση 
ότι στην περίπτωση που το ακίνητο του ιδρύματος εί¬ 
ναι μεγαλύτερης αξίας, θα αποδοθεί η προκύπτουσα 
διαφορά σε μετρητά στο ίδρυμα. 

Το νέο ακίνητο θα είναι επίσης αναπαλλοτρίωτο. 

Στους Υπουργούς Πολιτισμού και Υφυπουργό Οικονο¬ 
μίας και Οικονομικών, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 28 Σεπτεμβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΥΦΥΠ. ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

ΠΕΤΡΟΣ ΔΟΥΚΑΣ 


ΠΟΛΙΤΙΣΜΟΥ 

ΓΕΩΡΓΙΟΣ ΒΟΥΛΓΑΡΑΚΗΣ 


-♦- 

ΑΠΟΦΑΣΕΙΣ 


(3) 

Επιβολή προστίμου για απλή τελωνειακή παράβαση 
στον ΡΟΥΜΑΝΙΩΤΗ ΙΩΑΝΝΗ - ΦΙΛΙΠΠΟ ΤΟΥ ΣΩΤΗ¬ 
ΡΙΟΥ. 


Η ΔΙΕΥΘΥΝΤΡΙΑ ΤΟΥ ΤΕΛΩΝΕΙΟΥ ΘΗΒΩΝ 

Με την υπ’ αριθμ. 35/2004/4.10.2006 πράξη της Διευ¬ 
θύντριας του Τελωνείου Θηβών επέβαλε σύμφωνα με 
τις διατάξεις του άρθρου 137 παρ. Γ5 του ν. 2960/2001 
στον ΡΟΥΜΑΝΙΩΤΗ ΙΩΑΝΝΗ - ΦΙΛΙΠΠΟ ΤΟΥ ΣΩΤΗΡΙΟΥ, 
μόνιμο κάτοικο Καναδά, αγνώστου ακριβούς διεύθυν¬ 
σης κατοικίας, πρόστιμο τριακοσίων (300) ευρώ, πλέ¬ 
ον τελών χαρτ/μου και Ο.Γ.Α. (2,4%), ήτοι επτά ευρώ 
και είκοσι λεπτά (7,20), για την παράνομη κυκλοφορία 
μετά τη λήξη της αδείας προσωρινού τύπου, του Ι.Χ.Ε. 
αυτοκινήτου μάρκας ΒΜ\Λ/, με αριθμό κυκλοφορίας Α- 
2573, κατά παράβαση του άρθρου 136 παράγραφο 4 
του ν. 2960/2001. 


Η Διευθύντρια 

ΕΡΜΙΟΝΗ ΣΚΕΥΑΚΗ 

-♦- 

Αριθμ. Δ5-ΗΛ/Β/οικ.20168 (4) 

Αντικατάσταση λαμπτήρων φωτισμού στα κτήρια 
του Δημόσιου Τομέα. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 


Έχοντας υπόψη: 

(α) Το π.δ. 63/2005 «Κωδικοποίηση νομοθεσίας για την 
Κυβέρνηση και τα Κυβερνητικά όργανα» (ΦΕΚ Α' 98). 


(β) Τις διατάξεις του π.δ. 121/2004 «Διορισμός Υπουρ¬ 
γών και Υφυπουργών» (ΦΕΚ Α' 84). 

(γ) Το π.δ. 381/1989 «Οργανισμός του Υπουργείου Βιο¬ 
μηχανίας, Ενέργειας και Τεχνολογίας» (ΦΕΚ Α' 168) όπως 
τροποποιήθηκε και συμπληρώθηκε με το π.δ. 191/1996 
(ΦΕΚ Α' 154) σε συνδυασμό με το π.δ. 27/1996 «Συγχώνευ¬ 
ση των Υπουργείων Τουρισμού, Βιομηχανίας, Ενέργειας 
και Τεχνολογίας, και Εμπορίου στο Υπουργείο Ανάπτυ¬ 
ξης» (ΦΕΚ Α' 19) και το π.δ. 122/2004 «Ανασύσταση του 
Υπουργείου Τουρισμού» (ΦΕΚ Α' 85). 

(δ). Το ν. 40/1975 «Περί λήψεως μέτρων εξοικονομή- 
σεως ενέργειας» όπως τροποποιήθηκε με το άρθρο 1 
παρ. 10 του ν. 2412/1996 «Μεταφορά αρμοδιοτήτων από 
το Υπουργικό Συμβούλιο σε άλλα κυβερνητικά όργανα 
και άλλες διατάξεις» (ΦΕΚ Α' 123). 

(ε). Τις διατάξεις του ν. 2773/1999 «Απελευθέρωση της 
αγοράς Ηλεκτρικής Ενέργειας - Ρύθμιση θεμάτων ενεργει¬ 
ακής πολιτικής και λοιπές διατάξεις» (ΦΕΚ 288/Α'), όπως 
τροποποιήθηκε με τις διατάξεις του ν. 2837/2000 «Ρύθμιση 
θεμάτων ανταγωνισμού, Ρυθμιστικής Αρχής Ενέργειας, 
τουρισμού και άλλες διατάξεις» (ΦΕΚΑ' 178), τις διατά¬ 
ξεις του ν. 2941/2001 «Απλοποίηση διαδικασιών ίδρυσης 
εταιρειών αδειοδότησης Ανανεώσιμων πηγών Ενέργειας, 
ρύθμιση θεμάτων της Α.Ε. «Ελληνικά Ναυπηγεία» και άλλες 
διατάξεις» (ΦΕΚ Α' 201), τις διατάξεις ν. 2992/2002 «Μέτρα 
για την ενίσχυση της κεφαλαιαγοράς και της ανάπτυξης 
της επιχειρηματικότητας και άλλες διατάξεις» (ΦΕΚ Α'94), 
τις διατάξεις του ν. 3175/2003 «Αξιοποίηση του γεωθερμι¬ 
κού δυναμικού, τηλεθέρμανση και άλλες διατάξεις» (ΦΕΚ 
Α' 207) και τις διατάξεις του ν. 3426/2005 «Επιτάχυνση της 
διαδικασίας για την απελευθέρωση της αγοράς ηλεκτρι¬ 
κής ενέργειας» (ΦΕΚ 309 Α'). 

(στ). Τις διατάξεις του ν. 1256/1982 «Για την πολυθε¬ 
σία, την πολυαπασχόληση και την καθιέρωση ανώτατου 
ορίου απολαβών στο δημόσιο τομέα καθώς και για το 
Ελεγκτικό Συνέδριο, το Νομικό Συμβούλιο του Κράτους 
και άλλες διατάξεις» (ΦΕΚ Α' 65), του ν. 1934/1991 «Τρο¬ 
ποποίηση της νομοθεσίας περί ανταγωνισμού και άλλες 
διατάξεις» (ΦΕΚ Α' 50) και του ν. 2190/1994 «Σύσταση 
ανεξάρτητης αρχής για την επιλογή προσωπικού και 
ρύθμιση θεμάτων διοίκησης» (ΦΕΚ Α' 28). 

(ζ). Την υπ’ αριθμ. Δ5-ΗΛ/Β/οικ.8311/9.5.2005 απόφαση 
του Υπουργού Ανάπτυξης (ΦΕΚ Β' 655) με την οποία 
εγκρίθηκε ο Κώδικας Διαχείρισης Συστήματος και Συ¬ 
ναλλαγών Ηλεκτρικής Ενέργειας. 

(η). Την υπ’ αριθμ. 21475/4707/1998 απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης, Εθνικής Οικονομίας, Ανάπτυξης και Περιβάλ¬ 
λοντος, Χωροταξίας και Δημοσίων'Εργων «Περιορισμός 
των εκπομπών διοξειδίου του άνθρακα, με τον καθορι¬ 
σμό μέτρων και όρων για τη βελτίωση της ενεργειακής 
απόδοσης των κτιρίων» (ΦΕΚ Β' 880). 

(θ). Την Οδηγία 2002/91/ΕΚ του Ευρωπαϊκού Κοινοβου¬ 
λίου και του Συμβουλίου της 16ης Δεκεμβρίου 2002 για 
την ενεργειακή απόδοση των κτηρίων. 

(ι). Τις υπ’ αριθμ. Δ5/ΗΛ/Β/Φ1.α/9021/17.5.2005 κοινές 
αποφάσεις των Υπουργών Εσωτερικών, Δημόσιας Δι¬ 
οίκησης και Αποκέντρωσης, Εθνικής Οικονομίας και 
Οικονομικών και Ανάπτυξης «Λήψη μέτρων μείωσης 
αέργου ισχύος ηλεκτρικών καταναλώσεων κτιρίων του 
Δημόσιου Τομέα» (ΦΕΚ Β' 689) και υπ’ αριθμ. Δ5/ΗΛ/ 
Β/16954/13.9.2005 «Σύνδεση με φυσικό αέριο των κτηρίων 
του Δημόσιου Τομέα» (ΦΕΚ Β' 1343). 

(ια). Τις υπ’ αριθμ. Δ6/Β/13897/15.9.1999 κοινές αποφά¬ 
σεις των Υπουργών Εθνικής Οικονομίας και Οικονομικών 
και Ανάπτυξης «Ενδειξη της κατανάλωσης ενέργειας 
για τους οικιακούς λαμπτήρες, σε συμμόρφωση προς 
την Οδηγία της Επιτροπής των Ευρωπαϊκών Κοινοτή¬ 
των 98/11/ΕΚ της 27ης Ιανουάριου 1998 και σε εφαρ¬ 
μογή του π.δ. 180/1994» (ΦΕΚ Β' 1792) και υπ’ αριθμ. 
Δ6/Β/17682/16.10.2001 «Απαιτήσεις ενεργειακής απόδο¬ 
σης για τα στραγγαλιστικά πηνία που προορίζονται 
για λαμπτήρες φθορισμού, σε συμμόρφωση προς την 
Οδηγία 2000/55/ΕΚ του Ευρωπαϊκού Κοινοβουλίου και 
του Συμβουλίου της 18ης Σεπτεμβρίου 2000» (ΦΕΚ Β' 
1407). 

(ιβ). Την Οδηγία 2006/32/ΕΚ του Ευρωπαϊκού Κοινο¬ 
βουλίου και του Συμβουλίου της 5ης Απριλίου 2006 για 
την ενεργειακή απόδοση κατά την τελική χρήση και 
τις ενεργειακές υπηρεσίες και για την κατάργηση της 
οδηγίας 93/76/ΕΟΚ του Συμβουλίου. 

(ιγ). Την Οδηγία 2005/32/ΕΚ του Ευρωπαϊκού Κοινο¬ 
βουλίου και του Συμβουλίου της 6ης Ιουλίου 2005 για 
την θέσπιση πλαισίου για τον καθορισμό απαιτήσεων 
οικολογικού σχεδιασμού όσον αφορά τα προϊόντα που 
καταναλώνουν ενέργεια και για τροποποίηση της οδηγί¬ 
ας 92/42/ΕΟΚ του Συμβουλίου και των οδηγιών 96/57/ΕΚ 
και 2005/55/ΕΚ του Ευρωπαϊκού Κοινοβουλίου και του 
Συμβουλίου. 

(ιδ). Τη σχετική εισήγηση του Υπουργού Ανάπτυξης 
στο Υπουργικό Συμβούλιο στις 2.8.2005. 

(ιε). Την ανάγκη βελτίωσης της ευστάθειας, αξιο¬ 
πιστίας και επάρκειας του συστήματος παραγωγής, 
μεταφοράς και διανομής ηλεκτρικής ενέργειας της 
χώρας με τη λήψη μέτρων εξοικονόμησης ενέργειας 
για τη μείωση της κατανάλωσης ηλεκτρικής ενέρ¬ 
γειας μέσω της αντικατάστασης των λαμπτήρων πυ- 
ρακτώσεως και των λαμπτήρων φθορισμού χαμηλής 
απόδοσης στα κτήρια του Δημόσιου Τομέα, αποφα¬ 
σίζουμε: 

1. Μέχρι τις 30 Μαρτίου 2007 να γίνει, στα κτήρια του 
Δημόσιου Τομέα, της Αυτοδιοίκησης και των Εποπτευο- 
μένων Φορέων (ιδιόκτητα ή μισθωμένα) αντικατάσταση 
όλων των φωτιστικών σωμάτων που αποτελούνται από 
λαμπτήρες πυρακτώσεως ή φθορισμού κλάσης ενεργει¬ 
ακής απόδοσης κατώτερης της Β κατά το παράρτημα IV 
της υπ’ αριθμ. Δ6/Β/13897/15.09.1999 κοινής υπουργικής 
απόφαση με λαμπτήρες φθορισμού κλάσης ενεργειακής 
απόδοσης Α ή Β, εφοδιασμένους με ενσωματωμένο ή 
εξωτερικό στραγγαλιστικά πηνίο, τύπου ηλεκτρονικού 
ή ηλεκτρονικού με ρύθμιση και εναλλακτικά μαγνητικού 
τύπου υψηλής απόδοσης, αποκλεισμένης της χρήσης μα- 
γνητικών πηνίων υψηλών απωλειών και τύπου εΐαηάαιτί, 


με εφαρμογή, κατά τα λοιπά, της κοινής υπουργικής 
απόφασης Δ6/Β/17682/16.10.2001. 

2. Η προκύπτουσα φωτεινότητα σε Ιυχ μετά την αντι¬ 
κατάσταση των λαμπτήρων δεν πρέπει να υπερβαίνει 
την υφιστάμενη πριν την παρέμβαση. 

3. Για λόγους περαιτέρω εξοικονόμησης ενέργειας, 
είναι απαραίτητη η εγκατάσταση καταλλήλων διατά¬ 
ξεων αυτοματισμού, κατά περίπτωση εφαρμογής (π.χ. 
διάδρομοι ορόφων,κοινόχρηστοι χώροι, κ.λπ.),για τον 
έλεγχο της σβέσης ή/και μείωσης της φωτεινότητας 
των συστημάτων φωτισμού. 

4. Τυχόν μείωση του συντελεστού ισχύος (συνφ) μετά 
την παρέμβαση πρέπει να αντιμετωπίζεται σε κεντρικό 
επίπεδο ανά κτήριο με προσθήκη κατάλληλου εξοπλι¬ 
σμού αντιστάθμισης ώστε ο συντελεστής ισχύος να 
τηρείται πάντοτε πάνω από το όριο του 0,95 υπ’ αριθμ. 
Δ5/ΗΛ/Β/Φ1.α/9021/17.5.2005 των κοινών υπουργικών απο¬ 
φάσεων και Δ5/ΗΛ/Β/16954/13.9.2005. 

5. Ο κεντρικός συντονισμός των παρεμβάσεων αυ¬ 
τών ασκείται από το Γ ενικό Γ ραμματέα του Υπουργείου 
Εσωτερικών, Δημόσιας Διοίκησης και Αποκέντρωσης 
Αθανάσιο Βεζυργιάνη και τον Γενικό Γραμματέα του 
Υπουργείου Ανάπτυξης Νίκο Στεφάνου. 

6. Ο συντονισμός και η ευθύνη για τα κτίρια στέγασης 
των Υπηρεσιών των Υπουργείων της Αυτοδιοίκησης 
και των Εποπτευομένων Φορέων, θα ασκείται από το 
Γενικό Γραμματέα του Υπουργείου που θα ορισθεί για 
το σκοπό αυτό από τον οικείο Υπουργό. Οι έχοντες την 
ευθύνη, Γ ενικοί Γ ραμματείς, οφείλουν να αναφέρουν και 
να ενημερώνουν, προφορικά και εγγράφως, σε τακτά 
χρονικά διαστήματα, τους συντονιστές για την πρόοδο 
την σχετικών παρεμβάσεων. 

7. Οι δαπάνες που θα απαιτηθούν για την αντικατάστα¬ 
ση των λαμπτήρων στα κτήρια της παρούσας απόφασης, 
βαρύνουν αντίστοιχα, κατά περίπτωση, τα Υπουργεία, την 
Αυτοδιοίκηση και τους εποπτευόμενους Φορείς. 

8. Η παρούσα ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΑΝΑΠΤΥΞΗΣ 

Δ. ΣΙΟΥΦΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 αυτό, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 0ϋ: 


Τεύχος 

Περίοδος 

Ευκο 

Τεύχος 

Περίοδος 

ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή οό-Γοιτι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ϊηίβΓηβΙ: ΙτΙΙρ://νννννν.βΙ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐθτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ", Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτπβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00" 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΕΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΐΐρ://νννννν·6ΐ·ηΓ - 6-1Π3ΪΙ: νν£ί>ππΒ5ΐ£τ@6ΐ.ιΐΓ 



































